cyanic-selkie/wikianc huggingface dataset:
Isät lasten asialla
Toiminta
Vertaistuki: Yhdistys tarjoaa valtakunnallista vertaistukea puhelimitse ja chatin kautta vanhemmille, isovanhemmille ja muille lapsen hyvinvoinnista huolestuneille läheisille, jotka ovat kärsineet tai kärsivät lapsen huoltajuuteen tai vanhemmuuteen liittyvien epäkohtien aiheuttamista ongelmista. Vertaistuesta vastaavat vapaaehtoiset kokemusasiantuntijat. Yhdistys pyrkii kehittämään vertaistukea myös aikuisille, jotka ovat lapsuudessaan kokeneet vieraannuttamisprosessin.
Helsinki Expert
Helsinki Expert on Helsingissä toimivan matkailupalveluyritys Strömma Suomi Oy:n palvelu. Se on perustettu vuonna 1940. Helsinki Expert tuottaa, myy ja markkinoi palveluita Helsingissä vieraileville matkailijoille sekä kokouksia, konferensseja ja erilaisia tilaisuuksia järjestäville kotimaisille ja ulkomaisille yrityksille ja yhteisöille. Yrityksen omisti Helsingin matkailusäätiö. Yrityksen liikevaihto on noin 5 miljoonaa euroa vuodessa. Ympärivuotisen henkilökunnan määrä on noin 25.
Hallitusammattilainen
Myös taloyhtiöiden ja muiden kiinteistöyhtiöiden hallituksiin kaivataan yhä enemmän ulkopuolista asiantuntemusta asukkaiden edustuksen lisäksi tuomaan asiantuntemusta esimerkiksi kiinteistön korjaukseen ja ylläpitoon liittyviin hankintoihin. Tämän alan hallitusammattilaisia edustaa ja välittää Kiinteistöalan hallitusammattilaiset AKHA ry.
Helsinki Expert
Helsinki Expertin matkailupalveluita ovat Helsinki-kortti, erilaiset kiertoajelut ja Helsinki This Week -lehti. Helsinki Expert järjestää matkailijoille erilaisia retkiä ja tutustumiskäyntejä pääkaupunkiseudulla ja lähialueella. Se järjestää myös matkoja Helsingistä Lappiin, Tallinnaan, Pietariin ja Tukholmaan.
Alempi toinen poskihammas
Hammaslääkärikielessä kaikki toiset poskihampaat tunnetaan ”seiskoina”.
Dack Rambo
Dack Rambo (oik. Norman Jay Rambo, 13. marraskuuta 1941 Earlimart, Kalifornia – 21. maaliskuuta 1994 Delano, Kalifornia) oli yhdysvaltalainen näyttelijä. 1960- ja 1970-luvuilla Rambo näytteli usein television lännensarjoissa, kuten The Guns of Will Sonnett, 1980-luvulla puolestaan saippuaoopperoissa, kuten Dallas.
Julius Lavonen
Lavonen on kuuluisan taiteilijasuvun kasvatti ja käynyt Helsingin ranskalaissuomalaisen koulun sekä Kallion ilmaisutaidon lukion. Hän tuli tunnetuksi muun muassa Petri Kotwican ohjaamasta elokuvasta Koti-ikävä (2005), josta hän oli vuoden 2006 Jussi-ehdokkaana parhaasta miespääosasta. Vuonna 2011 ilmestyneessä Rat King -elokuvassa Lavonen näyttelee 18-vuotiasta Nikiä. Lavosen äiti on dramaturgi Sussa Lavonen. Julius Lavosen isä on elokuvaaja Pekka Munsterhjelm.
Kalliopeukaloinen
Levinneisyys
Kalliopeukaloista tavataan Kanadan länsiosista Keski-Amerikkaan ulottuvalla alueella ja sen levinneisyysalueen pinta-ala on noin 3 100 000 km2. Laji on luokiteltu elinvoimaiseksi.
Aarne Anttila
Anttilan vanhemmat olivat kelloseppä Johan Erland Andelin ja Matilda Johansson. Hän pääsi ylioppilaaksi 1909 ja valmistui filosofian kandidaatiksi 1912 ja tohtoriksi 1922.
Pertti Ala-Outinen
Nuoruusvuodet
Vuonna 1959 Ala-Outinen lähti opiskelemaan Yhteiskunnalliseen korkeakouluun. Ensimmäisen lukuvuotensa hän vietti Helsingissä. Sen jälkeen YKK siirtyi Tampereelle, jossa se myöhemmin vaihtoi nimekseen Tampereen yliopisto. Vuodesta 1960 lähtien Ala-Outinen asui Tampereella opiskellen mm. sanomalehtitutkintoa, sosionomin tutkintoa ja taidepsykologiaa. Suhde Porin taidepiireihin säilyi kuitenkin tiiviinä, ja 1960-luvun loppuvuosina Ala-Outinen muutti takaisin Poriin.
Taiteellinen työskentely
Nuoruuden töissään Ala-Outinen kokeili surrealismia vuodesta 1949 lähtien ja abstraktia sommittelua vuodesta 1950 lähtien piirtäen ja maalaten. Nämä suuntaukset ovat olleet keskeisiä hänen myöhemmissäkin töissään. Geometrisen abstraktion on katsottu edustavan Ala-Outisen ominta taidesuuntausta, mutta hän itse kokee taiteensa pohjavireen olevan vapaampi, surrealismin suuntaan painottunut. Kiinnostus abstraktiin ilmaisuun syttyi ensimmäisen kerran hänen nähtyään Aarne Elomaan maalauksen Sirkus (1952).
Taidekokoelmat
Ala-Outisen suvun synnyinseudulla sijaitsevaan Lappeenrannan taidemuseoon hän lahjoitti vuonna 1994 kokoelman, joka sisälsi pääsääntöisesti 1960–1970-lukujen grafiikkaa (193 lehteä). Myöhemmin hän täydensi lahjoituskokoelmaa mm. mitaleilla, muutamilla maalauksilla sekä taidekirjoilla. Lappeenrantaan saadussa kokoelmassa on useita kansainvälisesti kuuluisia taiteilijanimiä ja Suomen taidegrafiikan nimekkäitä edustajia. Kokoelmassa on mm. 1800-luvun japanilaisia ja tiibetiläisiä puupiirroksia, Pablo Picasson grafiikanvedoksia ja keramiikkalautanen sekä virolaista grafiikkaa. Suomalaisia nimiä edustavat mm. Vilho Askola, Simo Hannula, Raimo Kanerva, Pentti Lumikangas, Pentti Kaskipuro, Erkki Tanttu ja Tuulikki Pietilä.
Näyttelyt
Ala-Outisen 2000-luvun näyttelyt ovat keskittyneet hänen lahjoituskokoelmiensa ympärille, kuten Picassosta Vanniin – Pertti Ala-Outisen taidekokoelma -näyttely vuonna 2012 Emil Cedercreutzin museossa ja vuonna 2013 Etelä-Karjalan taidemuseossa sekä Muoto ja kuva – Tulkintoja Satakunnasta -näyttely vuonna 2019 Emil Cedercreutzin museossa.
Simon Maurberger
Simon Maurberger (s. 20. helmikuuta 1995) on italialainen alppihiihtäjä, joka edustaa Corpo Forestale dello Statoa.
Hans Luther
Myöhempi ura
Luther oli ollut pääministerinä sitoutumaton, mutta liittyi vuonna 1927 oikeistoliberaaliin Saksan kansanpuolueeseen (DVP). Hänen johdollaan perustettiin vuonna 1928 kansalaisjärjestö Bund zur Erneuerung des Reiches (”Valtakunnan uudistamisen liitto”), joka tunnettiin hänen mukaansa myös Luther-liittona (”Luther-Bund”). Luther nimitettiin maaliskuussa 1930 Hjalmar Schachtin seuraajana Reichsbankin pääjohtajaksi. Hän tuki Heinrich Brüningin hallituksen deflaatiopolitiikkaa. Kansallissosialistien noustua valtaan Luther joutui eroamaan ja Schacht palautettiin Reichsbankin johtoon maaliskuussa 1933. Luther oli vielä vuosina 1933–1937 Saksan suurlähettiläänä Yhdysvalloissa. Toisen maailmansodan jälkeen hän toimi vuosina 1952–1955 Länsi-Saksan hallituksen epävirallisena neuvonantajana. Hän julkaisi muistelmansa vuonna 1960.
Jacobus Bellamy
Jacobus Bellamy (1757−1786) oli hollantilainen runoilija. Hänen kirjoittamiaan ovat Gezangen mijner jeugd ja innostuneet, kansalliset Vaterlandsche Gezangen, mutta elinvoimaisimpana hänen luomistaan on pysynyt liikuttavan yksinkertainen ja lämmintunteinen romanssi Roosje.
Nana Takagi
Takagi voitti matkakohtaisissa MM-kilpailuissa joukkuetakaa-ajon maailmanmestaruuden Heerenveenissä 2015, Inzellissä 2019 sekä Salt Lake Cityssä 2020, jossa Japani teki maailmanennätyksen 2.50,76. Hän saavutti MM-hopeaa joukkuetakaa-ajossa Kolomnassa 2016 ja Gangwonissa 2017 sekä yhteislähdössä 2017. Vuoden 2020 MM-kilpailuissa hän oli yhteislähdössä neljäs ja 1 500 metrillä kahdeksas sekä 2016 MM-kilpailuissa 5 000 metrillä kymmenes. Yleisluistelun MM-kilpailuissa hän sijoittui seitsemänneksi Hamarissa 2022, kahdeksanneksi niin ikään Hamarissa 2020 ja yhdeksänneksi Calgaryssä 2015.
Vetvetit
Vetvetit (Pteroptochos) on tapakulojen heimoon kuuluva varpuslintusuku. Vetvettien sukuun kuuluu BirdLife Suomen mukaan kolme lajia.
Museologia
Tutkimussuunnat
Sovelletussa museologiassa selvitetään museologisten teorioiden käytännön sovellusten vaatimia periaatteita. Soveltava museologia on yhteydessä kiinteästi moniin lähitieteisiin, esimerkiksi rakennustutkimuksen sovelletussa museologiassa käsitellään myös materiaalioppia, rakennusoppia ja museotieteellistä arkkitehtuurihistoriaa.
Chris O’Donnell
Christopher Eugene ”Chris” O’Donnell (s. 26. kesäkuuta 1970 Winnetka, Illinois, Yhdysvallat) on yhdysvaltalainen näyttelijä. O’Donnell on muun muassa esittänyt Robinia elokuvissa Batman Forever ja Batman & Robin, Charlie Simmsia elokuvassa Naisen tuoksu, Finn Dandbridgea televisiosarjassa Greyn anatomia sekä Jack McAuliffea minisarjassa The Company. O’Donnell esittää myös Callenia NCIS Rikostutkijat -sarjan sisarsarjassa NCIS: Los Angeles.
Nuoruus
O’Donnell aloitti mallin työt kolmetoistavuotiaana ja esiintyi mainoksissa.
Karvari
Elinympäristö ja elintavat
Suomessa karvarin esiintymispaikat ovat tyypillisesti rannikon tai saariston lämpimät kalliomänniköt. Aikuiset kuoriaiset liikkuvat heinäkuun loppupuoliskolta elokuulle ja ovat aktiivisia iltaisin ja öisin. Kuoriaiset viihtyvät vahingoittuneiden tai kuolleiden puiden rungoilla lähellä maanpintaa tai maassa, mutta myös lentävät voimakkaasti suristen ja tulevat valolle. Pariutumisaikaan koiraat kamppailevat keskenään rajusti ja kamppailupaikalle voi jäädä irronneita jäseniä. Koiraat kuoriutuvat ennen naaraita ja ovat naaraita lyhytikäisempiä eläen vain kolmisen viikkoa.
Suomessa laji on harvinainen ja vuoden 2010 kansallisessa uhanalaisarvioinnissa luokiteltu silmälläpidettäväksi (NT). Silmälläpidettävä se on myös Ruotsissa.
Susan Ryan
Nuoruus ja perhe
Susan Ryan syntyi Sydneyssä vuonna 1942, ja opiskeli Sydneyn yliopistossa kasvatustiedettä. Siellä hän tapasi tulevan YK-diplomaatin ja Tasmanian kuvernöörin Richard Butlerin. Ryan ja Butler olivat kumpikin 20-vuotiaita, kun he menivät naimisiin. Ryan oli hieman aiemmin suorittanut alemman korkeakoulututkinnon.
Senaattoriksi ja ministeriksi
Hawke valitsi vuonna 1983 Ryanin hallituksensa opetus- ja nuorisoministeriksi. Hänen tehtävänään oli myös avustaa pääministeriä naisten asemaan liittyvissä kysymyksissä. Ryan alkoi vain kolme kuukautta valintansa jälkeen edistää sukupuolisyrjinnän kieltävää lakia, joka perustui pitkälti hänen vuonna 1981 yksityisedustajana esittelemään lakiehdotukseen. Uusi lakiehdotus herätti myös voimakasta vastustusta, ja siitä käytiin senaatin siihen astisen historian pisin keskustelu. Laki hyväksyttiin, ja se kielsi sukupuoleen, siviilisäätyyn ja raskauteen liittyvän syrjinnän.
Philippe Adamski
Adamski voitti Savoien MM-kilpailuissa 2011 viestissä kultaa yhdessä François Gononin ja Thierry Gueorgioun kanssa sekä sijoittui pitkällä matkalla seitsemänneksi ja keskimatkalla yhdeksänneksi. Vuoden 2012 EM-kilpailuissa Falunissa hän saavutti viestissä pronssia ja sijoittui pitkällä matkalla seitsemänneksi. Samana vuonna Lausannen MM-kilpailuissa hän sijoittui pitkällä matkalla neljänneksi ja viestissä viidenneksi. Vuonna 2013 hän sijoittui Vuokatin MM-kilpailujen viestissä kahdeksanneksi ja pitkällä matkalla 12:nneksi. Vuoden 2014 arvokisoissa Adamskin paras saavutus oli pitkän matkan 12. sija Palmelan EM-kilpailuissa.
Jukolan viestin Adamski on voittanut Kalevan Rastin joukkueessa vuosina 2007 ja 2012–2014. Tiomila-viestin hän on voittanut vuosina 2010, 2011, 2013 ja 2014. Maailmancupin kokonaiskilpailussa Adamski on parhaimmillaan ollut kymmenes vuonna 2010.
Markus Palttala
Ura
Vuosiksi 2005–2010 Palttala siirtyi Le Mans Endurance Series -sarjaan. Vuosina 2010–2011 Palttala kilpaili FIA GT1 World Championship -sarjassa, vuosina 2011–2013 Blancpain Endurance Series -sarjassa ja sekä myös vuosina 2012–2013 FIA World Endurance Championship -sarjassa. Tämän lisäksi Palttala on ajanut yksittäisiä kilpailuja FIA GT3 European Championship, Porsche Supercup, United SportsCar Championship ja Belcar -sarjoissa.
Christian Wilbrandt
Wilbrandt teki maalauksia muun muassa Oulun (1639 ja 1658), Kokkolan pitäjän (1640), Saloisten (1641), Hailuodon (1659) ja Pyhämaan (1667) kirkkoihin. Näistä sekä Oulun, Saloisten että Hailuodon kirkot ovat tuhoutuneet tulipaloissa, joten Pyhämaan kirkko on ainoa, jossa maalaukset ovat säilyneet. Wilbrandtin maalausten osia on löydetty myös Uudenkaarlepyyn, Vähänkyrön, Laihian ja Haukiputaan kirkoista. Haukiputaan kirkossa maalauksista on ullakolla fragmentteja, koska vesikaton lautoina on käytetty edellisen, Wilbrandtin maalaaman kirkon sisäseinälautoja. Myös Lohtajan edellisen kirkon seinälautoja on käytetty nykyisen kirkon rakenteissa, ja niissä on Wilbrandtin maalaamia enkeleitä.
Antonio Di Pietro
thumb|140px|Antonio Di Pietro Antonio Di Pietro (s. 2. lokakuuta 1950) on italialainen poliitikko ja korruptiotuomari. Hän toiminut myös Euroopan parlamentin jäsenenä, Italian senaattorina sekä ministerinä. Kansanedustaja Antonio Di Pietro johtaa pientä Italia dei Valori –puoluetta.
Antonio Di Pietro julkaisi sivun mainoksen G8-kokouksen aikaan IHT-lehdessä vuonna 2009. Ilmoituksen mukaan Italian demokratia on vaarassa ja uhkaa luisua kohti diktatuuria. Di Pietron mukaan vaaraksi demokratialle on pääministeri Silvio Berlusconi ja Berlusconin ajama presidentin syytesuoja. Arvostelijoiden mukaan laki syytesuojasta asettaa ihmiset eriarvoiseen asemaan lain edessä.
Binäärikello
Binäärikoodiset seksagesimaalikellot
Yllä oleva taulukko käyttää kolmea binäärinumerosaraketta, yksi tavanomaisen aikajärjestelmän tunneille, minuuteille ja sekunneille.
Engie
Historia
GDF Suez tiedotti toukokuussa 2015 valinneensa yhtiön uudeksi nimeksi Engien. Vuonna 2016 Isabelle Kocher aloitti uutena toimitusjohtajana.
Djamal Mahamat
Seurajoukkueura
Mahamat siirtyi SC Bragaan vuonna 2011 ja oli voittamassa Portugalin liigacuppia vuonna 2013.
Porin Pyrintö
Porin Pyrintö on vuonna 1907 perustettu Työväen Urheiluliittoon kuuluva urheiluseura.
Palloilulajit
Seuran menestynein joukkuelaji on ollut lentopallo. Porin Pyrintö voitti Suomen mestaruuden vuonna 1957. Kyseessä oli ensimmäinen vuosi, jolloin siitä pelattiin virallisesti. Pyrintö pelasi kahdella korkeimmalla sarjatasolla aina 1980-luvun alkuun saakka. Vuonna 1981 Mikko Alatalo levytti Pyrinnön lentopallojoukkueelle kannatuslaulun nimeltä PoPy pelaa. Lentopallotoiminta loppui vuonna 1985, jolloin lentopallojaosto fuusioitui Porin Palloseuran kanssa muodostaen uuden Pori Lentis-nimisen seuran.
Distributiivinen oikeudenmukaisuus
Kolme kysymystä
Filosofi Arto Laitisen mukaan sosiaalisen oikeudenmukaisuuden teoriat vastaavat kolmeen kysymykseen: 1) millaisia asioita uudelleenjaon tulisi koskea, 2) miten uudelleenjaon tulisi tapahtua? ja 3) keiden kesken jaon tulisi tapahtua?
Mitä uudelleenjaon tulisi koskea
Jaon kohteita voivat olla 1) status ja oikeudet eli samanlaiset lähtöasetelmat, 2) resurssit ja hyödykkeet tai 3) toteutunut onnellisuus ja hyvinvointi eli lopputulokset. Jos sosiaalinen oikeudenmukaisuus määritellään lopputulosten avulla, oikeuksien tai resurssien tasajako eivät saa sitä aikaan. Lopputuloksiin vaikuttavat myös ihmisten omat valinnat, joten jos ihmisten itsemääräämisoikeus hyväksytään, hyvinvointi jakautuu lopulta epätasaisesti. Laitisen mukaan olisi sen takia tyydyttävä edellytysten yhtäläistämiseen. Tällöin joudutaan kysymään, mihin edellytyksiin pitäisi puuttua: riittävätkö pelkät perusoikeudet kaikille, vai pitäisikö myös aineelliset voimavarat jakaa tasan? On kuitenkin niin, että oikeuksilla ilman resursseja ei aina tee mitään. Esimerkiksi perustuslaki turvaa sananvapauden, mutta sanomalehden julkaiseminen vaatii myös rahaa. Sen takia yleensä katsotaan, että oikeuksien ohella ainakin välttämättömiksi katsottuja voimavaroja on myös saatava jakoon. Sen sijaan sellaiset lopputulokset kuin onnellisuus tai hyvä elämä olisivat ihmisen oma asia.
Erilaisia ratkaisuja
Uusliberalistinen filosofia, jonka tunnetuimmat edustajat ovat Friedrich von Hayek, Robert Nozick ja Milton Friedman ei hyväksy progressiivista verotusta eikä julkisesti rahoitettua hyvinvointivaltiota. Uusliberalismi kannattaa yövartijavaltiota eli minimivaltiota, jonka ainoaksi tehtäväksi jää rahalaitos, armeija, poliisi ja oikeuslaitos. Ihmisen omalle vastuulle jäisi maksaa terveydenhuollosta aiheutuvat kustannukset sekä koulutus.
Night Prowler
Kappaleen kitarat on viritetty puoli sävelaskelta alaspäin (EbAbDbGbBbEb).
Evert Katila
Taiteellinen tuotanto
Katila sävelsi mieskuorolauluja, tunnetuimpina Pellavankitkijä, Kuningas Erik, Tuutulaulu ja Vielä ne huojuu honkapuut.
Gabriel Rein (s. 1869)
Gabriel Rein oli naimisissa vuodesta 1900 Elsa Rosina Torckellin kanssa. Heillä oli viisi lasta. Gabriel Reinin veli oli filologi Edvard Rein.
Rabulistien mellakka
Rabulistien mellakka oli mellakka Ruotsin poliittisessa elämässä kesällä 1838 Tukholmassa journalisti Magnus Jacob Crusentolpen kolmen vankilavuoden majesteettirikostuomion jälkeen. Svean hovioikeuden langettaman tuomion syy oli kuningas Kaarle XIV Juhanan arvostelu tämän sotilasvirkanimityksistä aiemmin keväällä. "Rabulisti" oli halventava nimitys poliittisille radikaaleille tuohon aikaan Ruotsissa. Armeija kukisti mellakan 22. kesäkuuta.
Koti-ikävä
Juoni
17-vuotias Sami lähetetään psykiatriseen hoitoon, koska hän on lakannut puhumasta eikä näytä tunteitaan. Sairaalassa Sami ystävystyy toisen pojan Ruden kanssa, joka puolestaan ei halua sieltä pois. Hoitaja Taneli yrittää auttaa poikia.
Ottmar Hörl
thumb|200px|Ottmar Hörl thumb|200px|"Sininen talo" (2005) thumb|200px|Mein Karl (2014) [[Aachenissa.]] Ottmar Hörl (s. 1950 Nauheim) on saksalainen taiteilija, professori ja kirjailija.
Höhl opiskeli vuosina 1975–1978 Frankfurtissa Hochschule für Bildende Künstessä ja 1979–1981 Düsseldorfin taideakatemiassa. Vuonna 1985 hän perusti Formalhaut-nimisen ryhmän arkkitehtien Gabriela Seifertin ja Götz Stöckmannin kanssa.
Qullqa
oikea|pienoiskuva|Qullqa [[Ollantaytambo|Ollantaytambon kaupungissa, Perussa]] Q ullqa ( ääntämys ketšuaksi  <span class="IPA" title="Representation in the International Phonetic Alphabet (IPA)">[ˈqʊʎˌqa] "talletus, varasto"; myös: colca, collca, qolca, qollca) on varastorakennus, joita oli rakennettu pitkin inkateitä. Qullqat olivat siilon tapaisia varastoja, joissa säilöttiin ruokaa. Ne eivät olleet pelkkiä jyvien säilytysaittoja, vaan osittain maanalaisia kaivantoja. Qullqia ei tule sekoittaa tamboihin, joilla oli muutakin käyttöä, kuin varastointi. Vaikka tamboja arvellaan olleen yli 2000, löytyy qullqia inkateiden varsilta silti paljon enemmän. pienoiskuva|Guaman Poman teos "Qullqa"
Muuta
Qullqa on myös paikallinen nimi Seulasten-tähdistölle. Inkamytologiassa Qullqa-jumala, joka henkilöityy Seulasissa, oli varastoinnin ja siementen säilömisen suojelija. Kaikista tähtien jumalista inkat palvoivat eniten juuri Qullqaa, "äitiä" ja kaikkein ylintä suojelijaa.
Bunny the Killer Thing (lyhytelokuva)
Elokuvassa seurataan neljää nuorta, jotka törmäävät olioon, joka on puoliksi ihminen, puoliksi jänis. Olio vainoaa kaikkea mistä tulee mieleen naisen sukupuolielimet. Olio on Bunny the Killer Thing.
Syöksyvirtausparvi
Syöksyvirtausparvi-tyypin ukkonen havaittiin Suomessa Astan päivänä 30.7.2010 ja Unton päivänä 5.7.2002, jolloin normaalia matalapainetta nopeammin liikkuva kapea pilvivalli kulki etelästä pohjoiseen. Syöksyvirtausparvi liittyi tässä tapauksessa matalapaineen arvaamattomaan syvenemiseen ja ehkä osakeskuksen muodostumiseen. Tuuli syöksyvirtauksissa saattoi olla jopa 50 m/s.
Michael Matt
Maailmancup
Matt sijoittui kaudella 2017–2018 toiseksi Oslon kaupunkitapahtumassa sekä Zagrebin ja Adelbodenin pujotteluissa. Pujottelucupissa hän oli neljäs. Kaudella 2018–2019 hän sijoittui kolmanneksi Madonna di Campiglion pujottelussa.
HMS Mahratta (G23)
Palvelus
Huhtikuussa 1943 alus liitettiin Kotilaivaston 3. hävittäjälaivueeseen. Alus valmistui 8. huhtikuuta aloittaen hyväksyntäkokeet, joiden päätyttyä se purjehti Scapa Flowhun koulutettavaksi. Koulutusjakson päätyttyä kesäkuussa se liittyi laivueeseensa partio- ja suojaustehtäviin. Alus määrättiin 4. kesäkuuta suojaamaan laivastoa täydennettäessä Huippuvuorten varuskuntaa.
Tapio Lipponen
Lipponen oli 1960-luvulla mukana SKDL:n kulttuuritoiminnassa, mutta hänen lauluissaan ei yleensä ollut poliittisen laululiikkeen paatoksellista sanomaa. Hän katsoi kuuluneensa SKDL:n aleniuslaisiin sosialisteihin.
Tina Robnik
Robnik kilpaili maailmancupissa ensimmäisen kerran Sankt Moritzin suurpujottelussa joulukuussa 2010. Maailmancupin pisteille hän pääsi ensimmäisen kerran Åren suurpujottelussa joulukuussa 2015 oltuaan 15:s. Kymmenen parhaan joukkoon hän laski ensimmäisen kerran Söldenin suurpujottelussa lokakuussa 2017 ollen yhdeksäs. Parhaimmillaan hän on ollut kuudes Kranjska Goran suurpujottelussa helmikuussa 2020.
Schladmingin MM-kilpailuissa 2013 Robnik osallistui suurpujotteluun, jossa hänet hylättiin ensimmäisen laskun jälkeen. Sankt Moritzin MM-kilpailuissa 2017 hän keskeytti suurpujottelun toisella kierroksella. Cortina d'Ampezzon MM-kilpailuissa 2021 hän oli parisuurpujottelussa viides ja suurpujottelussa viidestoista. Pekingin olympialaisissa 2022 hän sijoittui suurpujottelussa 18:nneksi.
Amine Hebri
Ura
Hebri pelasi juniorivuotensa Ranskassa, jossa hän edusti Nantesia ja PSG:tä.
Fiat Grand Siena
Fiat Grand Siena on Fiatin vuosina 2012–2022 valmistama keskiluokan sedan, jota myytiin Etelä-Amerikassa. Se oli tarkoitettu Fiat Sienan seuraajaksi, vaikkakin vanha malli jäi yhä mallistoon. Meksikossa Grand Sienaa myytiin vuodesta 2015 alkaen nimellä Dodge Vision. vasen|pienoiskuva|Dodge Vision Grand Sienassa on voimanlähteenä joko 1,4- (85 hv) tai 1,6-litrainen (115 hv) moottori, jotka molemmat toimivat etanolilla ja bensiinillä sekoitussuhteen ollessa vapaa. Suuremman moottorin yhteyteen oli saatavana Dualogic-robottivaihteisto.
Palsakynsisammal
Elinympäristö
Palsakynsisammal kasvaa kostealla humuksella ja turpeella tunturisoilla ja -kankailla.
HMS Milne (G14)
Palvelus
Alus lähti 4. huhtikuuta 1945 Gibraltarilta Harwichiin, jossa se poistettiin palveluksesta. Alus siirrettiin 16. elokuuta reserviin ja ankkuroitiin Harwichiin, kunnes se siirrettiin Rosythiin. Alus toimi reservin ja telakalla olevien alusten miehistöjen majoitusaluksena. Alus päätettiin muuttaa tyypin 62 fregatiksi ja hinattiin Plymouthiin. Muutostöitä ei kuitenkaan toteutettu, koska luokan alukset todettiin sopimattomiksi muutoksiin. Lisäksi alus oli heikkokuntoinen, joten se hinattiin Penarthiin ankkuroitavaksi ja asetettiin poistolistalle.
The Great American Bash (2006)
Taustaa
Toinen ensisijainen feudi, mikä johti tapahtumaan oli The Undertakerin ja The Great Khalin välillä. Edellisessä SmackDown! brändin pay-per-view tapahtumassa, Judgment Dayssä, Khali voitti Undertakerin. Kuukautta myöhemmin, 30. kesäkuuta SmackDown!ssa, Khali haastoi Undertakerin ensimmäiseen Punjabi Prison otteluun The Great American Bashissa. Viikoa myöhemmin, The Undertaker hyväksyi Khalin haasteen. Tapahtumassa, The Big Show paikkasi Khalin, koska hän ei kyennyt osallistumaan otteluun.
Punapäänarsku
Koko ja ulkonäkö
Aikuinen uros on helppo tunnistaa päästään, joka on silmien yläpuolelta ”pullistunut” ja oranssinpunainen, silmien alapuolelta ruskeampi. Pyrstö ja rinta ovat mustat, vatsapuoli valkoinen ja selkä tummanruskea. Naaras on vaalean ruskea, ja sen pää jakaantuu silmien kohdalta kahteen selkeärajaiseen värikenttään: ruskea ylhäällä, valkoinen alhaalla.
Levinneisyys
Suomessa punapäänarsku on nähty noin 20 kertaa. Punapäänarskuja pidetään vesilintutarhoissa etenkin Venäjällä, ja osa Suomessa havaituista punapäänarskuista on voinut olla tarhakarkulaisia.
Kistibi
Kistibi (baškiiriksi ҡыҫтыбый, tataariksi кыстыбый ja udmurtiksi кыстыбей) on baškiirien, tataarien ja udmurttien perinteinen ruokalaji, joka koostuu pannulla paistetusta ohutleivästä, joka voidellaan kirkastetulla voilla tai voisulalla, täytetään esimerkiksi hirssipuurolla tai perunasoseella ja taitetaan puolikuun muotoiseksi. Käsin syötävät kistibit muistuttavat näin ollen rakenteeltaan esimerkiksi tortilloista valmistettuja meksikolaisia tacoja, koostumukseltaan pikemminkin puuro- tai perunatäytteisiä voilla voideltuja karjalanpiirakoita.
Major League Baseball -kausi 1999
Major League Baseball -kausi 1999 oli baseballin Major Leaguen kausi, joka alkoi 4. huhtikuuta 1999. Kausi päättyi New York Yankeesin voittoon Atlanta Bravesistä suoraan neljässä ottelussa World Seriesissä. Kauden All-Star-ottelu pelattiin 13. heinäkuuta Fenway Parkilla Bostonissa, ja siinä voittajaksi selvisi American League 4–1. Ottelun MVP oli Pedro Martinez (BOS).
Hautajaiset
Hautaan siunaaminen
Rukous haudalla voidaan rukoilla vaihtoehtoisesti hautaan laskemisen jälkeen.
Alstahaug
Media
Paikallislehti Helgelands Blad ilmestyy kahdesti viikossa.
Harpers Ferry (Länsi-Virginia)
Kaupunki nimettiin Robert Harperin mukaan. Vuonna 1751 Harper hankki kaupungin nykyiseltä paikalta 5 aarin kokoisen alueen ja perusti kymmenen vuotta myöhemmin Potomac-joen yli vievän lautan. Vuonna 1763 Virginian osavaltionhallinto perusti kaupungin nimellä "Shenandoah Falls at Mr. Harper's Ferry".
Abda
Se on ainakin kolmen idän assyrialaisen kirkon pyhimyksen nimi:
Vojtech Tuka
Elämä
Tšekkoslovakian perustamisen jälkeen Tuka alkoi vuonna 1921 toimia Andrej Hlinkan perustamassa separatistisessa Slovakian kansanpuolueessa, mutta tšekkiläisvastaisena hän ryhtyi lisäksi yhteistyöhön unkarilaisten Suur-Unkari-aatteen kannattajien kanssa. Hän toimi puolueensa sihteerinä ja sen äänenkannattajan Slovak-lehden päätoimittajana. Vuonna 1923 hän perusti puolueelle fasistisen puolisotilaallisen Rodobrana-organisaation.
Fargo-Moorhead
Fargo-Moorheadiin kuuluvat piirikunnat Cass ja Clay. Muita merkittäviä keskuksia ovat kaupungit West Fargo ja Dilworth. Yhteenkasvanut alue muodostaa oman talous- ja palvelualueensa, jonka asukkaat kulkevat jokapäiväisessä elämässään kaupungista toiseen.
Alex Komulainen
Aiheesta muualla
https://www.lansivayla.fi/artikkeli/730828-tanssikoulu-dcan-kasvatit-kahmivat-huimia-sijoituksia-mm-kilpailuissa-olemme
Gareth MacHale
Rallin MM-sarjan tulokset
(Tulosselitteet)
Runkohaapsanen
Elinympäristö ja elintavat
Runkohaapsanen elää valoisilla, haapoja kasvavilla paikoilla, etelämpänä Euroopassa elinympäristöksi käyvät myös poppelit. Suotuisia paikkoja ovat esimerkiksi metsänlaidat ja harvennetut taimikot. Aikuiset kuoriaiset liikkuvat kesäkuusta syyskuuhun, etenkin heinä- ja elokuussa, hämärissä tai yöllä ja niihin törmää lajin yleisyydestä huolimatta harvoin. Kuoriaiset oleskelevat lehdillä syöden niiden keskiosaan reikiä, jotka eivät ulotu lehden reunaan saakka. Pimeän aikaan haapsasia voi lentää kirkkaiden valojen luokse.
Naaras jyrsii haavan kuoreen rakoja, joihin se munii yhden munan kuhunkin. Toukka elää lyhyen aikaa kuoren alla, mutta kaivautuu pian syvälle puuainekseen ja ohuissa puissa se voi edetä puun ytimeen saakka. Toukan elinpaikaksi sopivat hyvinkin ohuet puut, mutta suurissa puissa toukkia on lukumääräisesti enemmän. Toukka tekee puuainekseen sormenpaksuisia pystysuoria käytäviä, jotka eivät ulotu nuorissa puissa yleensä puolta metriä korkeammalle maanpinnasta, mutta vanhemmissa puissa voivat yltää korkeallekin. Toukkakehitys kestää pari vuotta, ensimmäisen talven toukka viettää käytävässään maanpinnan alapuolella ja toisen kaivertamassaan kotelo-onkalossa. Täysikasvuinen toukka tekee puun pintaan poistumisaukon, jonka se tukkii puupuruilla ja rakentaa sitten kotelo-onkalon pystysuoran käytävän päähän, poistumisaukosta noin 20 cm ylöspäin. Norjassa runkohaapsasta on tavattu jopa 20 prosentissa satunnaisesti valituista haavoista. Lajin läsnäolon huomaa kuitenkin yleensä vain haapojen tyvelle toukkakäytävistä pursunneesta puupurusta tai haapoja kaadettaessa paljastuvista käytävistä. Haapsanen elää terveissä puissa, mutta toukkien aiheuttama vioitus altistaa puut erilaisille lahottajasienille.
Nadine Fähndrich
Fähndrich hiihti yli kymmenen vuoden ajan Peltosen suksilla. Kauden 2021–2022 jälkeen hän vaihtoi Salomonin suksiin.
Halkokarin kahakka
Tausta
Kokkolassa oltiin jo tietoisia englantilaisten tuhotöistä, ja kauppaneuvos Anders Donnerin johdolla ryhdyttiin kokoamaan puolustusta. Paikkakunnalta saatiin mukaan sadan miehen suuruinen vapaaehtoisjoukko. Hylkeenampujilla oli hyljepyssyt, joilla pystyi ampumaan pidemmälle kuin monilla venäläisillä karbiineilla. Lisäksi Vaasasta tuli kenraalimajuri Alexander Jakob von Wendtin johdolla kaksi linjapataljoonan jalkaväkikomppaniaa ja Närpiöstä tuotiin tykkejä.
ArcheAge
Pelaaja vastaan pelaaja (PvP)
Areenat ovat yksi paikka harrastaa pelaajien välistä taistelua.
Influenssa A
Influenssa A -viruksella tapahtuu jatkuvasti paljon antigeenistä muuntumista. Sen RNA-perimä koostuu kahdeksasta erillisestä segmentistä.
Virus infektoi hengitysteiden soluja. Sen aiheuttamaa tautia kutsutaan influenssaksi, tarkemmin A-influenssaksi. Se leviää laajoina epidemioina, jopa pandemioina. Viimeisen 120 vuoden aikana influenssa A -viruksen aiheuttamia pandemioita on ollut vuosina 1889, 1918, 1957, 1968, 1977 ja 2009.
Thomas Koch
Maajoukkueura
Koch edusti Itävaltaa Sotšin olympiakisoissa 2014 sekä Torinon olympiakisojen 2006, Vancouverin olympiakisojen 2010 ja Sotšin olympiakisojen karsinnoissa. Hän oli Torinon karsinnoissa joukkueen paras maalintekijä kolmella osumallaan. Sotšin karsinnoissa Koch toimi Itävallan kapteenina ja varsinaisessa olympiaturnauksessa hän toimi joukkueen varakapteenina. Koch teki A-maajoukkuedebyyttinsä 13. huhtikuuta 2002, kun Itävalta pelasi Rosenheimissa Saksaa vastaan.
Ihmisoikeudet Valko-Venäjällä
Sananvapaus
Amnesty Internationalin mukaan laki rajoittaa Valko-Venäjällä sananvapautta.
Kuolemantuomio
Neljä ihmistä teloitettiin ampumalla vuonna 2008. Euroopan neuvoston pääsihteeri tuomitsi kuolemantuomiot ja syytti Valko-Venäjän viranomaisia ihmisarvojen peittelemättömästä hylkäämisestä.
Emily Kusche
Nuoruus ja opinnot
Kusche varttui Berliinin alueella Prenzlauer Bergissä. Hän on ollut kiinnostunut näyttelijöistä jo peruskoulusta lähtien ja esiintynyt kameran edessä monissa mainoksissa. Vuonna 2011 hänet nähtiin ensimmäistä kertaa ZDF-sarjassa Löwenzahn pienemmässä roolissa televisiossa. Vuonna 2013 hän otti yhden päärooleista elokuvatuotannossa The Little Ghost.
Vuonna 2017 Kusche nähtiin nuorena maahanmuuttajana elokuvassa Tigermilch, jota seurasi vuonna 2018 johtava rooli Wotan Wilke Möhringin rinnalla toimintaelokuvassa ''Steig. Nicht. Aus!''. Hän esiintyi yhdessä Möhringin kanssa elokuvassa Das perfekte Geheimnis vuonna 2019 ja tv-sarjassa Sløborn vuonna 2020.
Ihmisoikeudet Iranissa
Pakolaiset
Iran on ratifioinut kansainväliset vuoden 1951 ja 1967 pakolaissopimukset.
Taloudelliset, sosiaaliset ja sivistykselliset oikeudet
Perusoikeuksiin kuuluvat myös taloudelliset, sosiaaliset ja sivistykselliset oikeudet. Tällaisia ovat esimerkiksi oikeus työhön, sosiaaliturvaan ja opetukseen. Julkisella vallalla on velvoite turvata ja edistää näiden oikeuksien toteutumista.
Dan Ingram
Ingram aloitti uransa pienillä asemilla New Yorkin osavaltion ja Connecticutin alueilla, kunnes siirtyi KBOX-asemalle Dallasiin ja sieltä WIL-asemalle St. Louisiin. New Yorkiin hän palasi vuonna 1961 WABC-asemalle, jolla hän oli seuraavan 21 vuoden ajan. Sen jälkeen Ingram teki CBS:lle Top 40 Satellite Survey -ohjelmaa. Vuonna 1991 hän siirtyi WCBS-FM asemalla, jolla toimi eläkkeelle jäämiseensä vuoteen 2003 asti.
Sophie Wilmès
Tausta ja koulutus
Wilmès opiskeli viestintätieteitä IHECS-opistossa (Institut des Hautes Etudes de Communications Sociales) ja sittemmin talousjohtamista Saint-Louis’n yliopistossa. Hänellä on työkokemusta niin Euroopan komissiosta kuin asianajajatoimistosta, joissa kummassakin hän työskenteli taloushallinnossa ja neuvonantajana. .
Yksityiselämä
Hieman pääministerikautensa päättymisen jälkeen Wiernès kertoi saaneensa COVID-19-tartunnan ja joutui myöhemmin tehohoitoon.
Nesita Manceau
Oikea Nesita Manceau
Nesita Manceau on passinsa mukaan filippiiniläinen kotirouva, joka asui passin ottamisen aikaan Port Vilassa, Vanuatun pääkaupungissa. Hän on syntynyt vuonna 1960. Passin mukaan Manceau on 163 cm pitkä, hänellä on ruskeat silmät ja musta tukka. Hän on syntynyt Filippiineillä Cabay ssä, Itä-Samarissa. Manceau oli vain vähän koulutettu: hän kävi koulua alle kuusi vuotta.
Passin ottamisen aikoihin Manceau toimi omalaatuisen brittiläisen Geoffrey Taylorin kodinhoitajana Vanuatulla. Omalaatuinen Taylor väitti omaavansa aatelisarvon ja arvonimiä, jotka hän oli mahdollisesti ostanut tai keksinyt päästään. Taylor perusti noin 2500 pöytälaatikkoyritystä Vanuatulle ja maksoi nimellisille johtajille, kuten Manceaulle, nimenkäytöstä 20 Uuden-Seelannin dollaria eli noin 11 euroa. Taylorin yrityksen rekisteröintejä puolestaan hoidettiin Mossack Fonsecan Tšekin toimistolta. Manceau jatkoi yritysten paperien allekirjoittamista valetoimitusjohtajana vuoteen 2013 asti.
Sipoon teatteri
Nuorisoteatteri
Vuoden 2010 syksyllä käynnistyi Sipoon kunnan ja kansalaisopiston myötävaikutuksella Teatteritaiteen perusopetus lapsille ja nuorille. Sipoossa toimii yhteensä neljä teatteritaiteen perusopetuksen ryhmää.
Koulutus
Sipoon teatteri tekee tiivistä yhteistyötä Sipoon Kansalaisopiston kanssa teatterityön kurssien järjestämisessä. Kurssien sisältö vaihtelee improvisaatiokursseista teatterityön eri muotoihin sekä laulu- ja musiikkiteatterikursseihin. Kouluttajina ovat toimineet mm. Jenni Kokkomäki, Matti Poskiparta, Toni Jyvälä ja Hannu Huuska.
Nesita Manceau
Muita vastaavia tapauksia
Hämäriä pöytälaatikkoyhtiöitä perustaville on eduksi, mitä vähemmän nimeään lainaava tietää asioista. Siksi moni valetoimitusjohtaja on kotirouva, pikaruokaravintolan työntekijä, sihteeri tai vastaava. Pöytälaatikkoyritysten valejohtaminen ja valeomistaminen on rikoksella rangaistavaa, mutta yleensä nimeään lainaavia ei rangaista, sillä heidän ei nähdä olevan vastuussa rahanpesusta. Mossack Fonsecan kaltaisilla yrityksillä on valmiina allekirjoitettuja erokirjeitä, jotta valetoimitusjohtajaa voidaan vaihtaa silmänräpäyksessä tarvittaessa.
1. erillinen viestikomppania
1. Erillinen Viestikomppania perustettiin 1. joulukuuta 1952 Riihimäellä osana Viestirykmenttiä. Se siirtyi 8. kesäkuuta 1953 Ouluun vanhoille Suomen suuriruhtinaskunnan aikaisille puukasarmeille, ja se alistettiin Pohjois-Suomen sotilasläänin komentajalle. Viestitarkastaja määräsi kuitenkin komppanian koulutustehtävät ja vastasi sen viestimateriaalisesta kehittämisestä. Komppaniaan kuuluivat neljä radio- ja neljä puhelinjoukkuetta sekä komento- ja huoltojoukkue. Lisäksi komppanialla oli toimisto ja tarvittavat varastot. Komppaniaan kuulunut viestikorjaamo erotettiin myöhemmin erilliseksi korjaamoksi ja se alistettiin Oulun korjaamolle. Komppaniassa annettiin prikaati- ja armeijakuntatason viestijoukkojen sotilasopetusta vuoteen 1989, jolloin yksiköstä muodostettiin Pohjois-Suomen Viestipataljoona. Muodostettaessa pataljoonan henkilöstöä täydennettiin Kainuun prikaatin ja Karjalan prikaatin viestikomppanioiden ja osalla 2. erillisen viestikomppanian kantahenkilökunnalla.
Verihanhikki
Verihanhikkia lisätään keväällä siemenistä ja keväällä tai syksyllä jakamalla. Sitä on hyvä jakaa säännöllisesti muutaman vuoden välein.
Opel Karl
Opel Karl (2014–2019)
Vuoden 2015 Euro NCAP -kolaritestistä Karl sai tulokseksi neljä tähteä viidestä.
Antero Korjonen
Kanervan esikoisteos Salakulettaja (sic!) arvosteltiin Laatokka-lehdessä ilmestymistään seuraavana vuonna. Nimetön kriitikko toteaa, että kirjassa kuvataan sangen perehtyneesti elämää rajaseudulla, jossa salakuljetusta pidetään luonnollisena asiana. Kirjan päähenkilö on Simo Pulli, joka kuljettaa tavaraa rajan yli molempiin suuntiin ja ihmettelee tullivirkamiehiä, jotka häiritsevät rauhallisia ihmisiä. Kirja antaa synkän mutta todenmukaisen kuvan salakuljettajan rikollisesta elämästä ja kirjasta on arvostelijan mukaan rajaseutulaisilla paljon opittavaa. Vaikka teos on ensikertalaisen kirjoittama, kokonaisuus ei kuitenkaan kärsi kriitikon mainitsemista muutamista virheistä. Sitä hän pahoittelee, että kirjoittajan omaan tekstiin on paikoitellen päässyt mukaan murteellisuutta ja puhekielisyyttä kirjakielen sijaan.
Sjarhei Drozd
Maajoukkueura
Drozd pelasi myös alle 18-vuotiaiden MM-kilpailuissa vuonna 2008, jolloin hänellä oli koko turnauksen paras aloitusprosentti (64,06%). Valmennus valitsi Drozdin joukkueensa turnauksen yhdeksi kolmesta parhaasta pelaajasta. Hänet valittiin myös Sveitsiä vastaan pelatun alkulohkon ottelun päätteeksi Valko-Venäjän ottelun parhaaksi pelaajaksi.
Phnom Penh Crown FC
Phnom Penh Crown FC on vuonna 2001 perustettu kambodžalainen Cambodia Leaguessa pelaava jalkapalloseura, jonka kotipaikka on Phnom Penh. Se on voittanut mestaruuden kuudesti. Se pelaa kotiottelunsa RSN Stadiumilla.
Naantalin monipolttoainevoimalaitos
Aiheesta muualla
60.46081°N, 22.05331°W
Martin Fourcade
Arvokilpailut
Vancouverin olympialaisissa 2010 Fourcade voitti hopeaa 15 kilometrin yhteislähtökilpailussa. Se oli samalla hänen ensimmäinen palkintosijansa maailmancupissa. Hanty-Mansijskin MM-kilpailuissa 2011 Fourcade voitti takaa-ajon maailmanmestaruuden, sijoittui hopealle sprintissä, hiihti ankkuriosuuden Ranskan pronssia voittaneessa sekaviestijoukkueessa ja oli normaalimatkalla sekä yhteislähdössä kymmenes.
Fourcade voitti Oslon MM-kilpailuissa 2016 kultaa pikakilpailussa, takaa-ajossa, normaalimatkalla ja sekaviestissä sekä sai hopeaa yhteislähtökilpailussa. Hochfilzenin MM-kilpailuissa 2017 hän saavutti hopeaa sekaviestissä ja pronssia pikakilpailussa sekä voitti takaa-ajon maailmanmestaruuden. Normaalimatkalla hän sai pronssia ja viestissä hopeaa. Yhteislähtökilpailussa hän sijoittui viidenneksi.
Maailmancup
Kaudella 2011–2012 Fourcade voitti ensimmäistä kertaa maailmancupin kokonaiskilpailun, jonka lisäksi hän voitti myös pikakilpailu- ja takaa-ajocupit. Yhteislähtöcupissa hän oli kolmas ja normaalimatkan cupissa neljäs. Joulukuussa 2011 hän voitti Östersundissa normaalikilpailun ja takaa-ajon ja oli toinen Hochfilzenin pikakilpailussa. Tammikuussa 2012 Fourcade oli Nové Měston pikakilpailussa kolmas ja takaa-ajossa toinen ja Antholzissa pikakilpailun ja yhteislähdön kolmas. Helmikuussa hän voitti Kontiolahden pikakilpailun ja oli takaa-ajossa toinen. Maaliskuussa Fourcade sai maailmancupin pisteitä voitettuaan Ruhpoldingin MM-kisoissa pikakilpailun, takaa-ajon ja yhteislähdön. Kauden päättäneessä Hanty-Mansijskin osakilpailussa hän voitti sekä pikakilpailun että takaa-ajon.
Kaudella 2012–2013 Fourcade voitti ylivoimaisesti maailmancupin kokonaiskilpailun. Hän hallitsi myös yksittäisiä matkoja voittaen pikakilpailun, takaa-ajon, normaalimatkan ja yhteislähdön cupit. Kauden avauskilpailuissa Östersundissa Fourcade voitti normaalimatkan ja takaa-ajon ja oli Hochfilzen pikakilpailussa toinen ja takaa-ajossa kolmas. Pokljukan pikakilpailussa ja takaa-ajossa hän oli kolmas. Tammikuussa 2013 Fourcade voitti Ruhpoldingin pikakilpailun ja yhteislähdön. Nové Měston MM-kisoissa hän voitti normaalimatkan ja oli toinen pikakilpailussa ja takaa-ajossa. Oslossa hän oli yhteislähdön ja pikakilpailun toinen voittaen takaa-ajon. Maaliskuussa Fourcade voitti Sotšin normaalikilpailun ja pikakilpailun. Kauden lopussa hän voitti vielä Hanty-Mansijskin yhteislähdön ja pikakilpailun ollen takaa-ajossa kolmas.
Kaudella 2016–2017 Fourcade voitti kuudennen kerran peräkkäin maailmancupin kokonaiscupin. Hän voitti lisäksi kaikki lajicupit: pikakilpailun, takaa-ajon, normaalimatkan ja yhteislähtökilpailun maailmancupit. Östersundissa hän voitti normaalimatkan ja pikakilpailun ja sijoittui kolmanneksi takaa-ajokilpailussa. Hän voitti pikakilpailun ja takaa-ajon Pokljukassa sekä pikakilpailun, takaa-ajon ja yhteislähtökilpailun Nové Městossa. Oberhofissa hän voitti takaa-ajon ja sijoittui yhteislähdössä kolmanneksi. Ruhpoldingissa hän voitti pikakilpailun ja takaa-ajon. Antholzin normaalimatkalla hän oli toinen. Hochfilzenin MM-kilpailuissa hän voitti takaa-ajon sekä oli kolmas pikakilpailussa ja normaalimatkalla. Pyeongchangissa hän sijoittui pikakilpailussa kolmanneksi ja voitti takaa-ajon. Kontiolahdella hän voitti pikakilpailun. Oslossa hän oli toinen sekä pikakilpailussa että takaa-ajossa ja voitti yhteislähtökilpailun.
Wang 2200
Tietokonetta valmistettiin 1970-luvulla, mutta se ei vielä perustunut mikroprosessoriin vaan TTL-logiikkaan. Logiikka oli muutamalla sadalla TTL-piirillä, jotka olivat puolella tusinalla piirilevyllä. Tietokoneessa oli BASIC-tulkki ja se käytti mikro-ohjelmointia – käyttäjät eivät voineet käyttää konekieltä.
Afrikannorsut
Uhat
Nykyään pahimmat norsuihin kohdistuvat uhat ovat salametsästäjät ja elinalueiden muutokset. Afrikan väkiluvun kasvaessa tarvitaan yhä enemmän maatalousmaata. Uusien peltojen raivaus pienentää norsujen asuinalueita ja eristää niitä toisistaan. Norsut joutuvat tekemään yhä pidempiä vaelluksia, jotka saattavat koitua norsujen kohtaloksi. Aavikoituminen vähentää sekä norsuille että viljelysmaiksi kelpaavia alueita, ja lisää entisestään paineita ottaa norsujen elinalueita viljelykäyttöön.
Lisääntyminen
Sellaisilla alueilla, missä ruokaa on jatkuvasti tarjolla, norsut voivat synnyttää mihin aikaan tahansa. Jos elinalueella on kuiva kausi, useimmat syntymät ajoittuvat sadekauden alkuun niin että imettävällä naaraalla on aluksi tarpeeksi ruokaa, ja poikanen saa viettää ensimmäiset elinkuukautensa kohtuullisen rehevässä maisemassa. Kuivan kauden aikana syntyneet poikaset joutuvat jo nuorina kokemaan kuumuutta, kuivuutta, pitkiä kävelymatkoja ja petojen hyökkäyksiä.
Vastasyntynyt naaraspoikanen painaa 90–100 kiloa, urospoikanen parikymmentä kiloa enemmän. Naaras imettää poikasta noin kaksi vuotta, mutta poikaset pysyttelevät emonsa mukana sen jälkeenkin; uros jättää lauman vasta kymmenen-kahdentoista ikävuoden tienoilla.
Naiset (vuoden 1964 elokuva)
Juoni
Elokuva kuvaa kahden vuorokauden tapahtumia joulunalusviikonloppuna vuonna 1963 Helsingissä. Päähenkilö Ritva Hakala on eronnut konttorissa työskentelevä yksinhuoltaja, joka koettaa vältellä entisen aviomiehensä yhteydenottoja. Lauantai-iltana töistä päästyään Ritva käy tapaamansa entisen koulutoverin kanssa elokuvalaboratoriossa katsomassa tämän koekuvausten tuloksia ja menee sen jälkeen rikkaisiin naimisiin menneen entisen työtoverina järjestämille naistenkutsuille. Kutsuilta palatessaan Ritva törmää entiseen aviomiehensä, joka uhkaa ampua hänet, jos näkee hänet toisen miehen seurassa.
Idän Ihmeet
Idän Ihmeet oli vuonna 2006 perustettu, ja vuoteen 2016 asti toiminut gospelia soittava suomalainen pop-folk yhtye. Kokoonpanon muodostivat Atte-Veikko Kemppainen (akustinen kitara & laulu), Ville Huuri (o.s. Kukkonen; viulu & laulu) sekä Janne Simojoki (perkussiot & laulu). Idän Ihmeille tyypillistä olivat energiset keikat, vahva stemmalaulu, sekä jäsenten päissä olevat mongolialaiset hatut.
Niels Hintermann
Hintermann kilpaili aikuisten arvokilpailuissa ensimmäisen kerran Åren MM-kilpailuissa 2019 ja sijoittui syöksylaskussa 21:nneksi sekä alppiyhdistetyssä 23:nneksi. Cortina d’Ampezzon MM-kilpailuissa 2021 hänen syöksylaskunsa päättyi keskeytykseen. Pekingin olympialaisissa 2022 hän sijoittui syöksylaskussa 16:nneksi ja Courchevelin / Méribelin MM-kilpailuissa 2023 12:nneksi.
Matti Paronen
Matti Paronen (3. huhtikuuta 1861 Iitti – 3. toukokuuta 1937 Mäntyharju) oli suomalainen kansakoulunopettaja ja kirjailija.
MPEG-1
Audiokoodeekkina voidaan käyttää joko Audio-CD:ltä tuttua PCM-ääntä tai MPEG-1 Audio Layer II pakkausta, jonka datavirta on kiinteä 224 kbit/s. Tällä pakkauksella ääni voi olla kaksikanavainen mono, stereo, intensity stereo tai joint stereo. Äänen ja kuvan synkronoinnin takaamiseksi ääni- ja kuvadata ovat lomitettuna MPEG:n videosektoreissa.
Vedenpaisumusmyytit
Teorioita kertomusten alkuperästä
Vedenpaisumuskertomusten on usein arveltu perustuneen todellisiin tulviin. Geomytologian tieteenala on tutkinut vedenpaisumusmyyttejä 1900-luvun lopulta lähtien. Yhtään kiistatonta teoriaa myyttien alkuperästä ei ole voitu osoittaa.
Allihaahka
Elinympäristö
Allihaahka pesii tundralla lähellä rantaa, ja talvehtii merenrannikolla.
Ravinto
Allihaahka syö äyriäisiä ja nilviäisiä. Voi myös puolisukeltaa sorsien tapaan.
Biellan maakunta
Biellan maakunnan pinta-ala on 913 km2 ja asukasluku vajaat 180 000. Maakunta muodostuu 79 kunnasta, ja sen pääkaupunki on Biella.
International Hydrographic Organization
International Hydrographic Organization (IHO) on kansainvälinen merikartoitusjärjestö, jonka tavoitteena on saada jäsenvaltiot sitoutumaan merenkulun turvallisuuden ja merellisen ympäristön suojelun edistämiseen.
Järjestö aloitti toimintansa vuonna 1921, pian Lontoossa vuonna 1919 järjestetyn kansainvälisen konferenssin jälkeen. Sen tavoitteena oli saada valtiot omaksumaan samanlaiset metodit merikarttojen ja muiden julkaisuiden valmistamisessa, jotta yhteistyö ja informaation vaihto maiden välillä helpottuisi. Se on edelleen järjestön tärkein päämäärä. Järjestön alkuperäinen nimi oli International Hydrographic Bureau.
Carbonara
Guancialen sijaan käytetään usein pekonia tai pancettaa. Italian ulkopuolella carbonaraan lisätään usein kermaa, joka italialaisissa resepteissä on harvinaista.
Somalianlauluhaukka
Somalianlauluhaukka (Melierax poliopterus) on itäafrikkalainen äänekäs haukka.
Pääsarja (urheilu)
Joukkuepalloilu
Suomessa joukkuepalloilujen pääsarjoja ovat esimerkiksi SM-liiga jääkiekossa, Mestaruusliiga lentopallossa, Veikkausliiga jalkapallossa, Korisliiga koripallossa ja Salibandyliiga salibandyssa. Aiemmin pääsarjaa yleisesti tarkoittanut nimitys Mestaruussarja viittaa nykyään monessa lajissa niin Suomessa kuin muuallakin maailmassa johonkin alempaan, usein toiseksi korkeimpaan sarjatasoon. Näitä ovat esimerkiksi Englannin jalkapallossa The Football League Championship ja Suomen jääkiekossa Mestis.
New Super Mario Bros. U
Peli sisältää uusia Mario-kykyjä ja lisäksi pelaajat voivat myös pelata omilla Mii-hahmoillaan. Peli esittelee myös uuden Boost Mode -tilan, jota käyttämällä pelaaja voi lisätä palikoita ruudulle, auttaa muita pelaajia väistelemään vihollisia, löytämään salaisuuksia tai työskentelemään yhdessä muiden pelaajien kanssa läpäisemällä pelin ennätysajassa.
Pelaaminen
Peli sisältää uusia pelitiloja. Boost Rush -pelitilassa pelaajan pitää päästä kentän loppuun mahdollisimman nopeasti keräämällä kolikoita, jolloin ruutu liikkuu nopeammin. Challenge Mode sisältää useita eri haasteita, joita pitää suorittaa. Haasteita ovat muun muassa kentän läpijuokseminen mahdollisimman nopeasti, tietyn kolikkomäärän kerääminen tai lisävoimien kerääminen hyppimällä vihollisten päälle koskettamatta maata.
Elohopeahöyrylamppu
Käyttö
Tievalaistuksessa elohopealamput olivat vallitseva tyyppi. EU-asetuksen myötä elohopeahöyrylamppujen markkinoille saattaminen tuli kielletyksi vuonna 2015. Kuitenkin vielä merkittävä osa kaikista Suomen katuvaloista on elohopealamppuvalaisimia, mutta niiden määrä vähenee ja ne poistuvat kokonaan käytöstä lähivuosina. Uusiin tievalaistuskohteisiin elohopealamppuja ei ole asennettu useaan vuoteen, mutta halvan hankintahinnan vuoksi niitä on asennettu aivan viime vuosiin asti jonkin verran esimerkiksi kerrostalojen ja muiden kiinteistöjen pihoille.
Erland Piirinen
Erland (Eelu) Piirinen (alk. Piri, 31. lokakuuta 1869 Harjavalta – 24. huhtikuuta 1949 Harjavalta) oli suomalainen toimitusjohtaja ja kirjallisuuden suomentaja. Hän käytti myös nimimerkkejä ”Väinö Marjamaa” ja ”Lauri Suonperä”.
Sabine Hauswirth
Seuratasolla Hauswirth edustaa Haldenia.
R. J. Umberger
Richard Allen "R. J." Umberger, Jr. (s. 3. toukokuuta 1982 Pittsburgh, Pennsylvania, Yhdysvallat) on yhdysvaltalainen jääkiekkoilija, pelipaikaltaan laitahyökkääjä. Philadelphia Flyers osti hänen sopimuksensa ulos kesällä 2016 ja mies piti jääkiekosta vuoden tauon. Dallas stars teki Umbergerin kanssa try-out sopimuksen kesällä 2017.
Jaakko Björkbacka
Jaakko Björkbacka (s. 6. marraskuuta 1992 Karstula) on suomalainen kivääriampuja. Hän edustaa Lehtimäen ampujia (LehA) ja häntä valmentavat Hanna Etula, Juha Hirvi ja Pasi Wedman. Björkbacka kuuluu Suomen olympiaryhmään.
Caspian Airlinesin lento 7908
Onnettomuus
Kone putosi 11.33 paikallista aikaa eli 16 minuuttia sen jälkeen, kun se oli noussut Teheranin Imaami Khomeinin kansainväliseltä lentoasemalta. Kone tuhoutui täysin. Molemmat koneen "mustat laatikot", lentotietotallennin sekä ohjaamon äänitallennin löydettiin.
Nicolas Pousset
Nicolas Pousset (s. 21. toukokuuta 1979 Vincennes) on ranskalainen jääkiekkoilija, joka pelasi puolustajana. Hän laukoi vasemmalta.
Kirsten Williamson
Kirsten Williamson on kanadalainen näyttelijä, joka on näytellyt televisiossa 1990-luvulta lähtien useissa televisiosarjoissa ja elokuvissa, kuten Vaarallinen lento, Äärirajoilla, Menneisyyden lapsi, Tähtiportti, Mies vailla nimeä, Taken, Da Vincin murhatutkimukset, Smallville, L-koodi ja Stargate Continuum. Hän on tehnyt myös kaksi ääniroolia animaatioon, joista toinen on Williamsonin pisimpään kestänyt rooli X-Men: Evolutionissa vuosien 2000–2003 aikana.